86 husstande i Mariagerfjord Kommune fik noget af en chok, da de forleden åbnede et brev fra kommunen. For pludselig var deres vandregning i 10.000 kroners klassen. I hvert fald helt op til 70.000 kroner for et enkelt kvartal. - Der er sket en fejl i datakonverteringen, da kommunen har skulle overtage opgaven fra Energi Nord, fortæller leder i kommunens tekniske sekretariat, Jytte Sigfredsen. Kommunen har sendt i alt 6.000 opkrævninger ud - der er altså fejl i de 86. Det drejer sig primært om forbrugere, der ikke har vandur. - Vi retter fejlen automatisk og sender nye opkrævninger ud. Og beklager selvfølgelig meget, siger Jytte Sigfredsen.

Opsummering:
Borgere i Mariagerfjord har ved en fejl fået vandregninger, der er flere gange for høj.